text:
Yoo Ijoolleen Isaa Waliigalan, Oromoon akka Dafee Bilisoomu Mamiin ykn Shakkiin Hin Jiru
Abdii Boruutiin*
Akkan raadiyoonii sagalee Oromiyaa irraa dhagayetti, tokkummaan jaarmayoota Oromoo sadii: AWDO – Adda Walabummaa Dimokraatummaa Oromiyaa, GABUO – Gumii Adda Bilisummaa Ummata Oromiyaa fi ATBUO – Adda Tokkummaa Bilisummaa Ummata Oromoo, kan torban sadi dura labsamee ture, milkii dhaan akka xumuramee dha. Kanaaf, duraan dursee jaarmayoota keenya sadeen baga tokkummaan keessan milkaawe; baga uummata keenya gammachiftan; baga isin illee gammaddan jechuun barbaada.
Har’a tokkoomuu danda’uunuu injifannoo tokko waan ta’eef, uummata keenyatti abdii horachiiftanii hamilee diina keenyaa waan cabsitaniif, Oromoon hunduu kanatti gammaduu qabu. Seenaa boonsa barreessuuf boqonnaa duraa bantanii jirtu. Tokkummaan kun humna cimaa dhalchee, kan qabsoon ittiin finiinuu danda’u akka ta’u abdiin qaba. Tokkummaa dhaan humna horachuuf deemtanitti waaqayyo/rabbi dabalamee, galii barbaaddan (barbaadne) akka geessan (geenyu) isin (nu) haa godhu. Jabaadhaa qabsaa’ota Oromoo; abjuu (dream) fi hawwiin keenyas gaaf tokko dhugaa ta’ee argamuun isaa waan hin oolle dha.
Yeroo tokko tokko waayee qabsoo bilisummaa Oromoo (QBO) yoon gadi fageenyaan itti yaadu, waayeen kun Oromoo hundaafuu galee laata? jedheen yaada ykn of gaafadha. Gaafiin kun salphaa fakkaata malee qabiyyee fi hiika guddaa qaba. Kanaaf, ammas irran deebi’aa: Waayeen QBO Oromoo hundaafuu galee ykn galaa laata? Yoon akkan jedhu, ilmaan Oromoo kan QBOtiif wareegama kaffalaa jiran; kanaaf jedhanii miidhaa guddaan irra ga’aa jiru; dhimma mataa ofii fi jiruu ofii kan dhuunfaa dhiisanii waayee kanaaf dursa kennuu dhaan yeroo, humna, qabeenya, beekumsa fi dandeettii ofii kanarra oolchan ykn oolchaa jiran gaafii keessa galchuu kiyyaa miti.
Qabsoo bilisummaa Oromoo jennee yoo dubbannu akka seera dubbii Afaaniitti (grammar) waan waayee nama sadaffaa (third person) dubbannu fakkaata. Qabiyyeen isaa garuu akkasitti ilaalamuun irra hin jiru. Kun waayee keenya kan Oromoo hundaa ti; yoo Oromoon hunduu kanatti amanan jechuu dha. Akkaataa dubbii (way of expression) qajeelchuu barbaadee otuu hin taane, wantin jechuu barbaade waayee qabsoo keenyaa jennee fudhachuu fi akkanattis ilaaluun barbaachisaa dha jechuu kooti. Waayee kanaaf hundi keenyaa ittigaafatama lammummaa qabna ykn nurraa eegama jechuu dha. Akka dhimma mataa keenyatti ilaaluu qabnna. Kanaaf illee gayee nurraa eegamu hundi keenyaa gumaachuu qabnna.
Nuyi Oromoon gabrummaa jalatti kan kufnne; bilisummaa fi biyyi keenya Oromiyaan kan nurraa fudhataman humnaani, qawwee dhaani. Wanta humnaan dhaban tokko ammoo deebisanii kan argatan humnumaani. Karaan biraa jiraachuu danda’u illee kun murteessaa dha jedheen yaada. Kanaaf ammoo humna cimaa amansiisaa fi kan waabii ta’uu danda’u qabaachuu ykn horachuu barbaachisa. Kuni hoo issaa dhufa? Hundee fi burqaan humna akkanaa hunda caalaa tokkummaa dha. Tokkummaan murteessaa dha; bu’ura waan hundaa ti. Karoora feene haa qabaannu, karaa feene haa filannee deemnnu shakkii tokko malee kan galii dhaan nu ga’uu danda’u tokkummaa qofaa dha. Tokkummaan hoo eessaa dhufa? Tokkummaan waliigalteerraa dhufa. Gabaabumatti, humni tokkummaarraa, tokkummaan ammoo waliigalteerraa dhufa jechuu dha.
Kanaaf barruun kiyya kan har’aa kan xiyyeeffatu, akkuma mata dureen agarsiisu, waliigaltee ilmaan Oromoo irratti. Makmaaksi “Waliigalan alaa galan” jedhu waan yeroo baay’ee dubbatmuu fi barameef akka salphaatti ilaalama malee qabiyyeen fi hiiknni yookaanis dhaamsi inni qabu guddaa dha. Waliigalteen ilmaan Oromoo maaliif barbaachisaa ta’e ykn ta’a? Tokkoffaa fi inni guddaan, akkuman kanaa olitti ibsuu yaale, waliigalteen tokkummaa fida (otuu walii hin galin tokkoomuun ykn tokkummaa ijaaruun waan hin danda’amneefi), tokkummaan ammoo humna ta’a. Lammffaa, akkuma “Yoo abbaan iyyate ormi namaa mirmata” jedhamu, yoo dura waliigalteen jiraatee, sagalee tokkoon dubbanne, addunyaan illee caalaatti nu dhaga’uu danda’a. Sadaffaa, yoo waliigaltee qabaanne, diinni nu jidduu seenee ykn galee gara gara nu hiruu dhaaf carraa hin argatu. Egaa bu’aan waliigaltee irraa argamu baay’ee dha. Kanan asitti dhiyeesse qofaa miti.
Namni tokko dura waa tokko argachuu barbaada ykn hawwa. Waan barbaadu sana yoo beeke fi isas argachuu dhaaf murteeffate booda, karaa waan sana ittiin argachuu danda’u barbaada. Waayeen qabsoo bilisummaa keenyaas akkanuma. Wanti barbaadnu bilisummaa keenya fi walabummaa biyya keenyaa ti. Kun kaayyoo keenya isa guddaa dha. Gaafiin ka’uu qabu garuu waan barbaadnu kana akkamitti arganna? ykn akkamitti kaayyoo kana galii dhaan geenya? kan jedhu dha. Kun karaa lamaan argamuu danda’a, karaan tokko qabsoo hidhannootin, qawwee dhaan, humnaan yoo ta’u; karaan biraa ammoo karaa nagaatiini. Karaa hidhannootiin galii barbaadne ga’uun salphaa ta’uu baatus karaa nagaatiinis waan barbaadne sana argachuun akkasuma salphaa hin ta’u. Yeroo ammaa karaan lamaanuu ulfaataa dha jechuu dha.
Haa ta’u malee, yoo waliigalteen jiraate; yoo kaayyoo tokkorratti waliigaluun danda’ame, karaa kaayyoon kun ittiin galii ga’uu danda’u argachuun ulfaataa waan ta’u natti hin fakkaatu. Wanti waliigalanii, tokko ta’anii waliin barbaadan dafee argamuu danda’a. Qormaanni guddaan (big challenge) garuu waliigalanii waan tokkotti amanuu fi kanas bakka brbaadameen ga’uu dha. Waliigalteen ilmaan Oromoo, akkuma ijaarsa mana gamoo (building) tokkoo hundee irraa jalqabuu qaba; jalatti jalqabee hamma baddaatti deemuu qaba jechuu dha. Yoon akkana jedhu maal jechuu kooti? Har’a waliigaltee fi tokkummaa qabsaa’ota fi jaarmayoota keenyaa qofaa otuu hin taane, waliigalteen ilmaan Oromoo hawaasa keessatti jalqabuu qaba; hundeen waliigaltee qabsaa’ota fi jaarmayootaa kana ta’uu qaba jechuu kooti.
Yoo akkanatti waliigaltee fi tokkummaan hundee gaarii irratti ijaarame, tokkummaa diinni keenya diiguu hin dandeenyetu ijaarama. Kana qofaa miti; yoo hundi keenyaa waliigallee, kaayyoos ifa goone, waan barbaadnu kana waliin argachuu dhaaf wal gargaarra, tumsa walii taana. Waliin mormuu fi wal dadhabsiisuun, karaa walitti cufuun hin jiraatu. Humna qabnu hundaa qindeessinee irree tokkoon diinatti duulla jechuu dha. Akkanatti bilisummaa fi walabummaan keenya dhiyaachuu danda’u. Kanaaf ammoo waliigalteen ilmaan Oromoo murteessaa dha. Yoo kaayyoo tokko qabaatan wanti waliigaltee nama dhoowwu hin jiru.
Namni tokko nama ykn namoota yoo yaamu, hamma namoonni sun owwaatanitti yaamicha isaa hin dhaabu; hinuma lallaba. Yaamicha kana otuma dhaga’anuu owwaachuu akka didan yoo beeke ykn hubate, maaliif otuu dhageessanuu na jalaa diddan? jedhee hamma deebii tokko argatutti gaafii kana dhiyeessaaf malee cal jedhee hin dhiisu. Namoonni kun ammoo deebii lama kennuu danda’u: tokko, sobaan, otuu yaamicha sana dhaga’anuu hin dhageenye jechuu yoo ta’u; inni biraa waan yaamich sana didaniif sababa kennu. Kan ta’es ta’u yaamicha tokkoof owwaachuun waanuma ilmaan namootaa irraa eegamu dha.
Fakkeenya yaamichaa kana kanan dhiyeesse, ammas ajandaa’uma dur sanattan deebi’aa, yaamicha uummanni keenya jaarmayoota bilisa baasota keenyaaf keessumaayyuu Adda Bilisummaa Oromootiif godhan kaasuufani. Hawwiin uummata keenyaa waliigaltee fi tokkummaa qabsaa’ota fi jaarmayoota Oromoo keessumaayuu kan ABO garee sadeenii akka ta’e waan hunduu itti amananii dha jedheen yaada. Jaarmayoonni keenya ammaoo yaamicha uummata keenyaa kanaaf owwaachuun dirqama isaanii ti. Erga uummata Oromootiif, bilisummaa isaa fi walabummaa biyya isaatiif qabsoofnna jedhanii qabsoo kana keessa seenanii, sagalee uummata kanaa dhaga’uu fi yaamicha isaatiif owwaachuun akka dirqama isaanii ta’e isaanitti himuun barbaachisaa miti. Kanaaf, ABO garee sadeenis yaamicha kanaaf owwaatanii oduu gammachiisaa dhaan gadi ba’uu qabu.
Jaarmayoonni keenya sadeen AWDO, GABUO fi ATBUO yaamicha uummata keenyaa dhaga’anii kunoo owwaannaa isaanii hojiirra oolchaa jiru. Uummanni keenyas warra yaamicha isaatiif owwaatan hundaa duuba fi wajjin (waliin) hiriiruu dhaan qabsoo bilisummaa isaa cimsuu qaba. Qabsoon bilisummaa fi walabummaa kun kan qabsaa’ota ykn bilisa baasotaa qofaa otuu hin taane kan Oromoo hundaatuu ta’uu qaba. Oromoon hunduu bakka jiranitti qabsaa’ota ta’uu qabu. Qabsaa’aa ta’uu dhaaf ammoo qawwee qofaa baachuun namarra hin jiru. Qbsoo kanaaf gayee ofii gumaachuun; waan danda’aniin – qabeenyaan, barumsaan, beekumsaa fi dandeettii dhaan tumsa ta’uun ittigaafatama lammummaa ti.
Akka gabrummaa Habashaa jala jirru Oromoo dhiisii diinni keenyaa kanuma beeku dha. Kanaaf, Oromoon dhugaa kana beeku fi itti amanu hunduu gabrummaa kana jalaa ba’uu fi biyya ofii kan dhabe deebisee argachuu dhaaf qabsoo bilisummaa fi walabummaa kana akka dhimma dhuunfaatti fudhatee kanaafis hojjechuu qaba. Warri Oromiyaa keessa jiran akka hin warraaqne fi hin dubbanne qawwee diinaatiin ukkaamamanii jiru. Haa ta’u malee haala badaa kana keessatti illee qabsoo hadhaawaa otuu hin godhin oolanii hin bulan. Warri biyya alaa jiran garuu xinnaatu illee jireenya nagaa keessa waan jiraniif haalli isaan keessa jiran akka haala biyya keessaa ti miti. Yoo fe’ii qabaatan (kana qabaachuun dirqama), yoo egeree ofii yaadan, har’a waan danda’an, hamma danda’an qabsoo kanaaf gumaachuu dhaaf ittigaafatama qabu.
Yeroon cal jedhanii taa’an, dhimma dhuunfaa fi jireenya dhuunfaa qofaa yaadan; kan uummata irraa dhalatanii dagatan dabruu qaba. Badiin biyyaa fi saba keenyaa diinaan tottolfamaa fi qophaawaa waan jiruuf, hamma badiin kun dhufutti taa’aniituma eeguun booda nama gaabbisiisa. Gaabbuu qofaa otuu hin taane, biyya egereef hawwinu sana dhabuutu dhufa. Balaa nurra ga’uuf deemu alaalatti arguu qabnna. Kanaaf har’a itti yaaduun barbaachisaa dha. Yoo waliigalteen ilmaan Oromoo jiraate garuu, tokkummaa cimaa hunda hammataan ijaaramuu akka danda’u fi bilisummaa fi walabummaanis dafanii akka dhufan mamiin ykn shakkiin hin jiru.
Galatoomaa.
* Abdii Boruu: aboruu@gmail.com
COMMENTS
RULES FOR COMMENTING:
Gadaa.com values your inputs, and to maintain a positive environment of discussion, the following rules will be enforced for comments. When you click SUBMIT COMMENT below, you are agreeing to abide by the following rules.
1. Apply common-sense respect and courtesy. Feel free to express your thoughts within the limits of civility.
2. Personal attacks, offensive language and unsubstantiated allegations are not allowed.
3. By submitting your comments, you take all the responsibility, legal or otherwise, for your comments.
4. Comments are naturally short. Long comments may be removed; for long comments, feel free to submit them as articles to be posted on their own.
5. Gadaa.com reserves the right to remove comments that do not follow the rules stated here.
6. Frequent offenders of the above rules will lose future posting privileges.
How to Use the New Comment Section
1. One can sign in using social networking services (if using this, click on "Sign In With your preferred social networking service")
2. One can also comment as "Guest" (no log-in required; for this, click on "Pick A Name" AND check the "I'd rather post as guest" button.)
(ONLY NAME and EMAIL are required; no password needed if commenting as Guest.)
3. To SUBMIT comments for moderation, click on the "Arrow" sign.
Disclaimer: Opinions expressed in comments do not reflected the views of Gadaa.com unless explicitly stated otherwise by Gadaa.com; Gadaa.com IS NOT accountable for any thought and content of comments.
13 Comments
-
Bultum Waquma:
Hi Abdii Boruu
Thankyou very much+well articulated article
As you have said “hundee fi burqaan humna akkanaa hunda caalaa tokkummaa dha. Tokkummaan murteessaa dha; bu’ura waan hundaa ti. Karoora feene haa qabaannu, karaa feene haa filannee deemnnu shakkii tokko malee kan galii dhaan nu ga’uu danda’u tokkummaa qofaa dha. Tokkummaan hoo eessaa dhufa? Tokkummaan waliigalteerraa dhufa. Gabaabumatti, humni tokkummaarraa, tokkummaan ammoo waliigalteerraa dhufa jechuu dha.”
Therefore, as an OROMO-along with you- we are so greatful toward our political leaders and for all their attempts to make a REAL- UNITY. May Waaqa Gurraacha bless them!!!!!!!!!
Galatoomi
-
Hilaa Walii:
”Utuu saree qabaannee, saree kormaa qabaannee ,horii bineensi hin nyaatuu.”Akkuma jedhamu beektoti Oromoo,hayyooti siyaasaa saba Oromoo —utuu maree qabaannee,utuu amala wal danda’uu qabaannee,utuu rakkoo saba Oromoo furuu qofa irratti bobbaanee,utuu wal xiiqeffachuu dhiisnee diina sabichaa xiiqeffachuudhaan garaa qulqulluu mirgaa fi bilisummaa saba Oromoo argamsiisuuf tokkummaadhaan qabsoofnee/waan dandeettii keenyaa gumaachinee Oromiyaa fi sabi Oromoo diinaan qorqamee hin nyaatamuu beekaa!
-
Hilaa Walii:
“Utuu saree qabaanee,saree kormaa qabaannee,horii bineensi hin nyaatuu.”Akkuma jedhamu beektoti Oromoo,hayyooti siyaasaa saba Oromoo-utuu maree qabaannee,utuu amala wal danda’uu qabaannee,utuu rakkoo saba Oromoo furuu qofa irratti bobbaanee,
utuu wal xiiqeffachuu dhiisnee diina sabichaa xiiqeffachuudhaan garaa qulqulluun mirgaa fi bilisummaa saba Oromoo argamsiisuuf tokkummmaadhaan qabsoofnee,waan dandeettii keenyaa gumaachinee Oromiyaa fi sabi Oromoo diinaan qorqamee
hin nyaatamuu beekaa!
-
Mellis:
Hi Abdii,
well said and well written. I do agree with all what you put in a very good articulated Afaan Oromo article. With your very good Afaan Oromo writing, you are making people also to love Qubee!
-
Obssan:
Obbo Abdii,
well, it is not bad to be united and fight for Oromian independence (complete Walabummaa). But when we look at the attempt of the fascist Weyane to polarize the Amhara nationalists, who do want to hide behind Ethiopiawinet and curse Killil-federation (Union of autonomous nations) against the Oromo nationalists, who do strive to realize the exclusive Oromian independence (disregarding a possibility for a union), I just say emphasizing the exclusive Oromian independence is like giving Weyane the opportunity to play the devide and rule game: radical Amhara nationalists vs radical Oromo nationalists in order to stay in power.
At this particular time, the approach of Fayyis Oromia, which accomodates the moderate Abyssinians to build firstly the vision of MEDREK (union of autonomus nations = TRUE Killil-federation), then that of ULFO (independent republic of Oromia) and lastly that of AFD (union of independent nations) is optimal. So the TIMING is important. Now it is the time for possible realization of MEDREK’s vision.
-
Hundahore:
Nice article in our beloved language, Afaan Oromo. But now sitting in Djibouti (garbummaa), why should we talk about a move to a far distance, Adaama (complete Oromian independence without a possible union of nations in the region)? We should actually concentrate on the move to the near possible goal, Diredhawa (TRUE Killil-federation or union of autonomus nations), which is a very good prerequisite for a further move to Adaama. Just let’s be pragmatic!
-
Hordofaa Dhugaa:
Hi Abdii,
I appreciate your effort that you have been doing for the unity of Oromo nationals in general and that of our liberation organisations in particular. Baayyee galatoomi. It is really well articulated article. You are right, unity is foundation or fundament, unity is guarantee for everything, unity is strength and power, unity is victory. Without unity we cannot achieve our goal.
Our political organisations and liberation fronts are on a good way both at home and abroad. The merge of Oromo political organisations OPC and OFDM in to OFC at home; the unity of some liberation organisations and liberators formed in October 2009 and the recent unity of three Oromo liberation fronts abroad are very encouraging.
They all have done the first steps and must be good example for the rest of our political organisations and/or fronts. With the help of waqayyoo/rabbii we need two steps yet: the reunification of the three factions of OLF and the final step will be the unity of all liberation fronts in to one strong liberation organisation which can be a guarantee to achieve our end goal.
Every Oromo organisation and liberation front needs to work together instead of being obstacle to each other because it is now time to cooperate and even have a common kayyoo so that they will be able to achieve the desired goal. We need to be flexible in our political strategy keeping in mind our core-kaayyoo. We need to support the effort of our political organisations OFC in Oromiyaa in order to create a suitable condition for our journey to the end goal which is independence of Oromiyaa with or without union of independent nations. We now need a very strong unity of all liberation fronts which can be a back bone for our liberation struggle.
Many thanks again, Abdii Boruu.
-
Dhimma Sabaa:
GABUO you are the hope of oromoos around the world now facing so much trouble things that will hurt to even say. trying to find a pace so many oromos today are giving their risking their life’s….
-
Lewux:
Just as concentrating on our strategical goal (Union of Independent Nations) is not constructive at this time, talking about our middle goal (indepnedent republic of Oromia) is also not such producitve and practical. Let’s now move to the NEXT step in our liberation journey, i.e is a move to TRUE Killil-federation or to a union of autonomous nations. I know Abdii Boruu is advocating Walabummaa Oromia sincerily, but we are aware of the *** (Weyane cadres) who do the same job, just to sow a discord between the “unitarist Amhara radicals” and the “secessionist Oromo radicals” in order to make them neutralize each other so that Weyane can rule further. Let’s not be Chimpanzy politicians, who always say a spade is a spade, but we need to be smart enough to move first to our tactical goal, then further to our CORE-goal and then at the END to our strategical goal.
-
Ogina:
Abdii,
thanks Waaq-oromo! Our effort in demanding Tokkummaa is not futile. We achieved the coalition OFC, the merger ULFO and now the re-unification of OLF is on the good way. Enjoy a good news on http://www.oromoliberationfront.info
-
Abdii Boruu:
Ijoollee Oromoo, Obboleewwan koo,
Hunda dura nagaan isin haa ga’u; ittiaansee yaada keessaniif hundi keessanuu galatoomaa.
Yaada isin barruu kiyyarratti dhiyeessitan ilaalchisee anis yaada koo kennuun barbaada.
Hilaa walii
Yaada fi dhaama bareedaa dhiyeessite; asiratti wantin itti dabalu hin jiru. Waan ati jette kana Oromoon hunduu dhaga’uu qabu.
Obsaan
Kan ati jettus dhugaa dha. Tooftaa Wayyaaneen dhimma itti baatu hunda keenyaafuu ifaa dha. Ani barruulee kiyya keessatti waayee walabummaa Oromiyaa irra deddeebi’ee kanan kaasu kun kaayyoo keeya isa guddaa (core-kaayyoo) fi ilmaan Oromoo miliyoonaan lakkaawaman illee lubbuu isaanii kan itti dhaban waan ta’eefi malee kaayyoon keenya kana’uma qofaa (exclusive kaayyoo) jechuu kiyyaa miti.
Yaadni ani barruu kiyya kan kana duraa keessatti dhiyeesses akkuma yaada Obboo Fayyis ture. Filannoo (option) gaarii dha jedhee kanan achitti barreese illee walabummaa Oromiyaa fi walfaanummaa sabootaa ti. Ammas taanan, uummata Oromootiif gaarii dha jedhee kanan yaadu fi filannoon dhuunfaa kiyyaas isa’uma kana dha. Yaada koo hin jijjiirre, kaayyoon keenya exclusive Oromian independence ta’uu qaba jechuu koos miti.
Hundahore fi Lewux
Yaadni keessanis gaarii dha. Dhugaa dhas, maaliif amma otuu gabrummaa keessa/jala (Djibout) jirruu waan fagoo yaadnna? “Halkan illee kanuma namatti aanu rafu” jedha Oromoon yoo makmaaku. Kanaan duras yeroo baay’ee kanan jechaa ture fi ammas irra deebi’uu jechuu barbaadu, yoo OFCn (MEDREK) dhuguma filannoo kana injifatanii, true-killil federation (true Oromian autonomy) kan dhufu ta’e, uummata keenyaaf jijjiirama fi bu’aan tokko ni dhufa jedheen yaada. Yoo kun amansiisaa fi jaalatamaa ta’ee uummanni keenyas kana filatee, kanaan jiraachuu barbaade, sagalee fi filannoo uummata Oromoo dura abbaan fe’ee dhaabbachuu fi mormuu waan danda’u natti hin fakkaatu. Yoo uummanni keenya walabummaa Oromiyaa walfaanummaa saboota biroo wajjin ykn isaanii ala biyya ofii qofaa qabaachuu barbaades, akkanumatti deemsa keenya itti fufnna malee kanaanis mormuu hin dandeenyu.
Uummanni keenya ammoo carraa hiree murteeffannaa argachuu dhaaf; kaayyoo ofii filachuu fi fe’ii ofii murteeffachuu dhaaf dura bilisummaa argachuu (bilisa ba’uu) qaba. Abdiin ani OFC irraa qabu: tokkoffaa, xinnaatu illee hiree murteeffannaa jedhu kanaaf haala gaarii tolchuu danda’u jedheen yaada. Lammaffaa, qaabsoo hidhannootiin illee galii hawwine geenya kan jennu yoo ta’e, uummanni keenya qawwee faashistii Wayyaanee jalaa bayee, haalli tolaan yoo argame, uummata hidhachiisanii qabsoo kanaaf qopheessuun salphaa ta’uu danda’a jedheen yaada. Kanaaf, akkuma jedhame, sadarkaan ykn tarkaanfiin duraa (FIRST STEP) OFC deeggaruu fi akka isaan injifannoo argatan waan danda’ameen gargaaruu dha. Kun tooftaa fi tarsiimoo kaayyoo guddaa keenyaa waan ta’eef ykn ta’uuf, ilmaan Oromoo waliigaltee tokkoon haala murteessaa kana fiduu dhaaf tumsa walii ta’uu qabu. Yoo kuni hin taane, karaa walitti cufuu fi waliin mormuun ammas galii keenyarraa nu tursiisa; diinni ammoo akka umrii bittaa isaa dheereffatu godha malee, uummata keenyaaf bu’aan tokko hin argamu. Kanaaf, ani kanan jedhu kaayyoo keenya sadarkaa sadarkaa dhaan, wal duraa duuba galii dhaan ga’uun gabnummaa siyaasaa ti.
Hordofaa fi Dereje
Yaada fi dhaamsa gaarii dhiyeessitan. Dhaamsi Derejen jaarmayootaaf dabarses murteessaa dha. Isaanis kanarratti hojjechuu qabu.
Walumaagalatti, hundi keessanuu galatoomaa, isinillee jabaadhaa.
-
Meraraw:
Hi ALL,
it is encouraging when we do look at the current development in Oromo liberation camp. Now the smart Gadaa people is moving in four Karaa’s from the status quo (garbummaa) to our Kaayyoo-Oromo (bilisummaa, abbaabiyyummaa or hiree-murtefannaa) being led by the OLF mindset moving in ALL the four groups. The four Karaa’s followed by the four present groups are:
- Karaa ULFO: all inclusive way, mainly emphasizing armed struggle, to achieve bilisummaa or hiree-murtefannaa with the SPECIFIC outcome (bilisummaa Oromo and walabummaa Oromia/Oromian independence)
- Karaa O-SG (Shanee): also all inclusive way, mainly stronger than the other groups in diplomacy, to achieve hiree-murtefannaa or bilisummaa followed by REFERENDUM on “(partial or complete) walabummaa within a union vs (complete) walabummaa without a union”
- Karaa OFC: using only diplomatic and political metheds (excluding armed struggle) to achieve bilisummaa Oromo and a TRUE Oromian autonomy/partial walabummaa within Ethiopian context.
- Karaa OPDO: here I do mean genuine non-criminal Oromo individuals in OPDO, who are trying to use the slave organization in order to keep the hitherto victories and to try to gain what ever possible, when the masters of the slave organization (Weyanes) are under pressure from the above three Oromo groups and be compelled by Oromo people to give up part of their oppression methods. Here it must be clear that the Afaan Oromo speaking Weyanes in OPDO do act against this move, so that OPDO as an organization has got these two faces.
Interesting is how the OLF mindset is leading us, despite the division of structural OLF. Every subboonaa Oromo is OLF in a true sense, inspite of the different groups he/she belongs or despite the different Karaa’s the groups are taking. As Dr. Merea said: “there are many ways to the heaven”. So these four ways are not too many. Oromo nationalists only need to accept and respect the move of each group.
Our liberation struggle can be devided in to two phases:
- first phase of the struggle for bilisummaa in which all the above groups should struggle being cooperated and coordinated using the toofta and tarsiimo of their choice. We need ALL-inclusive method of struggle in this phase.
- second phase is the competition after achieving bilisummaa during REFERENDUM to make Oromo majority support their choice of the outcomes (only Oromian autonomy of OFC, only Oromian independence of ULFO or a Union of independent nations?). Here in this phase only using ballot, not bullet is the method of choice.
-
Anonymous:
Hunda dura Tokkummaan oromoo murteeaaaa dha.


c: text/html

text:
Breaking News – They Murdered Engineer Tasfahuun Camadaa! Enginar Tasfahuun Camadaa Mana Hidhaa Keessatti Ajjeefame; Reeffa Isaa Argachuuf Maatiin Kadhachaa Jira
Breaking News from OroMedia News; Gadaa.com expresses its condolences to the family, friends and the Oromo nation over the killing of Engineer Tasfahuun Camadaa in the Abyssinian prison of Qaallittii. RIP.
(Oromedia, 24 Hagayya 2013) Manni hidhaa Qaallittii fi Hospitaalli Minilik reeffa ilmaan Oromoo waggaa waggaan oomishuu isaanii itti fufanii jiru.
Oduun Finfinnee keessaa nu dhaqqabe akka hubachiisutti, mootummaan Wayyaanee hidhamaa harka isaa jiru ajjeessee hospitaala Minilikitti darbuun reeffa illee akka hin arganneef maatii mankaraarsaa jiran.
RELATED: In 2010, when Engineer Tasfahuun Camadaa and others were sentenced by the Woyane Abyssinian kangaroo court, Oromos all over the world – Oslo, Melbourne, St. Paul (MN) and DC – protested and rallied against the human rights violations in Oromia; here’s a summary of the kangaroo court decisions.
Akka oduun arganne ibsutti guyyaa har’aa Hospitaalli Miniliki reeffa gooticha Oromoo, Enginara Tasfahuun Camadaa, maatiitti dabarsee kennuu diduun imimmaan ilmaan Oromoo akka dachaa dachaan dhangala’u taasisee jira.
Yeroo ammaa kanatti illee Oromoon hedduun reeffa Tasfahuun fudhachuuf Hospitaal miniliik fuulduratti walgahan illee haga ammaatti reeffi hin kennamiifiin akka jiru beekamee jira.
Akka oduu nu dhaqqabe kanaatti Tasfahuun kan ajjeefame Jimaata darbe galgala yookaan halkan, 23/08/2013, yoo ta’u, ganama isaa reeffi isaa gara Hospitaala Minilikitti darbame.
MaatiinTasfahuun garuu Roobii darbe, 21/08/2013 dhaqanii ijaan arganii jiran. Yeroo sanatti wal’aansa dhabee rakkachaa akka jiru ibsatee akka ture kan ibsan firoottan isaa, haalli yeroo sanaa garuu kan du’aaf isa ga’u akka hin turre shakkii tokko malee dubbatu.
Kana duras wal’aansa dhabee akka iyyachaa ture kan yaadachiisan kanneen Tasfahuun fa’aa waliin mana hidhaa keessa turan akka ibsanitti, Tasfahuun wagga lamaaf nama irraa adda bahee qobaatti hidhamuun hiraarfamaa akka ture dabalanii addeessanii jiru. Yeroo sanattis mana murtiitti otuu hin hafiin iyyatee deebii kan kennuuf dhabamuu isaa illee hiroyyooti isaa ragaa bahu.
Haata’uutii, Sambata kaleessaa obboleettiin isaa yeroo isa gaafachuuf Qaallittii deemtetti, guyyaa guutuu otuu itti hin himiin erga achi ishii oolchanii booda ‘hospitaala deemee jira, achi dhaqii gaafadhu,’ akka ittiin jedhan namooti ijaan argan nuuf ibsanii jiru.
Yeroo odeeffannoo kana walitti qindeessaa jirru keessatti ergaan karaa marsaa walqunnamtii nu dhaaqqabe akka ibsutti, Oromoon yeroo lubbuun jirus yeroo du’us gidiraa walfakkaataan akka irra gahu kan ibsuu dha.
“Nama jiraatti dhabne, du’aa isaa ill argachuuf hin milkoofne,” kan jedhe, namni maqaa isaa ibsachuu hin feene tokko, “reeffa nama keenyaa argachuufis qabalee irraa hayyama argachuun dirqama nutti ta’ee jira,” jechuun gidiraan ilmaan Oromoo irra gahaa jiru saaxilee jira.
Tasfahuun Camadaa fi Masfin Abbabaa bara 2007 biyya Keenyaa keessaa qabamanii gara Itoophiyaatti erga geeffamanii booda hidhaa fi hiraarsaa olaanaa keessa turuun isaanii kan yaadatamuu dha.
Hiraarsaa bara dheeraa booda bara 2008 himannaan sobaa itti banameen murtiin hidhaa umurii guutuu itti darbee akka jiru illee kan beekamuu dha.
Tasfahuun erga murtiin umurii guutii irratti darbee boodas akka maatii isaa waliin wal hin argine, akka wal’aansa fayyaa hin arganne, akka qobaatti hidhamu godhamee akka ture kanneen itti dhiyeenyaan dhimma isaa hordofan nuuf ibsanii jiru.
Mootummaan Wayyaanee kanaan duras bara 2005 fi bara 2006 keessa barattoota Oromoo kan akka Alamaayyoo Garbaa, Gaaddisaa Hirphasaa fi sabboontota Oromoo hedduu mana hidhaa keessatti ajjeessuun yakka olaanaa Oromoota irratti raawwachuun kan beekamuudha.
- Oromedia
COMMENTS
RULES FOR COMMENTING:
Gadaa.com values your inputs, and to maintain a positive environment of discussion, the following rules will be enforced for comments. When you click SUBMIT COMMENT below, you are agreeing to abide by the following rules.
1. Apply common-sense respect and courtesy. Feel free to express your thoughts within the limits of civility.
2. Personal attacks, offensive language and unsubstantiated allegations are not allowed.
3. By submitting your comments, you take all the responsibility, legal or otherwise, for your comments.
4. Comments are naturally short. Long comments may be removed; for long comments, feel free to submit them as articles to be posted on their own.
5. Gadaa.com reserves the right to remove comments that do not follow the rules stated here.
6. Frequent offenders of the above rules will lose future posting privileges.
How to Use the New Comment Section
1. One can sign in using social networking services (if using this, click on "Sign In With your preferred social networking service")
2. One can also comment as "Guest" (no log-in required; for this, click on "Pick A Name" AND check the "I'd rather post as guest" button.)
(ONLY NAME and EMAIL are required; no password needed if commenting as Guest.)
3. To SUBMIT comments for moderation, click on the "Arrow" sign.
Disclaimer: Opinions expressed in comments do not reflected the views of Gadaa.com unless explicitly stated otherwise by Gadaa.com; Gadaa.com IS NOT accountable for any thought and content of comments.
7 Comments
-
Tolcha Jabessa:
Enough is Enough ,Oromo till what you are wait and telorate ? I didn’t understand ,Are we Coward people?
-
Abishe:
Cannot
believe what I am reading. Unbelievable indeed!!!!. Tasfahun was the most
brilliant, sharp, decisive and determined person I ever known. We have been
together since high school. Losing such a high caliber person is
devastating for the world in general and for the Oromo people in particular.
Oromo society was in tears when Alemayehu was killed in the same manner at very
same prison by TPLF murderers. I do not know for how long we need to keep pouring
our tears for endless assassinations of Oromo children by Tigray murderers. Now
is the time when we need to stand up and say ENOUGH IS ENOUGH all together. If
it is not now then when? The death of Tasfahun hurts me so deep. I would like
to express my deepest and heartfelt condolences to families and friends of this
great man. LET HIS SOUL REST IN PEACE!!!!!!! REST IN PEACE BRO!!
TASFAHUN
I LOVE YOU AND REMEMBER YOU FOR EVER!!!!!!
-
We are Oromo First:
From now on no option is left than all out revolution to overthrow the fascist minority apartheid regime.
-
Mootii Qixxeessaa:
Waan hedduu gaddisiisaa dha. Garuu kam gaddinee kam dhiisuu dandeenyaaa ? Seenaan keenya waggootii 130man darban kanaa gaddisiisaa malee gammachiisaa maaltu keessa jira. Diinni dabaree galee ajjeechaa fi dhabamsiisa keenyaaf wal-jijjiiru qarroowwan keenya adamsee dhabamsiisuun karaa jireenya qananii amma itti jiru kana ittiin tifkatuuf filee murteeffate. Minilik saba keenya 5,000,000 dhabamsiisee amma issaaf male jiraate warra itti haanuf sirna nama nyaataa sana dhaalchisee darbe.
Tafariin Iyyaasuu qalee dhiiga ilmaan OROMOO dibachuu calqabe amma sirni bulchiinsa issaa bara dheeraa dhaan booda barbadaa’utti ilmaan OROMOO morma qalee dhiiga dhangala’uun seexana issaa araarfachaa ture. Dargiinis waanuma godhu godhee darbe.
Mootummaan nama nyaataan barreen 22maan darban kanaaf biyyatii sana bulchaa jirus dhiiga nama keenyaa hedduu dha sababaa OROMOO ta’anii dhalataniif qofa dhangalaase. dhangalaasaas jira. Daraaraa kafanii, Eebbissaa Addunyaa, Osmaayyoo Muusaa, Yooseef GAmmachuu, Iddoosaa Morkaa, Gaaddisaa Hirphasaa, Kanneen biroo lakkoofnee qaqqabuu hin dandeenye hedduu dha OROMUMMAA issaanii qofaaf akka bosonuu adittidamsee nurraa galaafate. Kanneen dhoksaa dhaanmagaalaa baaddiyyaa keessatti galaafatamanii dhoksaman, kanneen gidiraa fi shororkaa mootummaa nama nyaataa kanaa baqaaf bulluqa laafaa fi galaana keessatti kufanii irbaata allaatii fi qurxummii ta’an lakkoofsaan himuun rakkisaa dha.
Kan goota keenya Tasfaahuun Camadaa mudates itti fufuma karoora mootummaan kun dhala OROMOO lfarraa duguuguf qabuuti. Nu’ajjeesanii reenfa keenyatti qoosuunis waanuma barame malee haaraa dhaa miti. Mootummaa amma jiru kanaafis ta’ee kanneen isa dura dhufanii darbaniif OROMOO gidrsuun salphisuu fi dhabamsiisuun qaama poolisii jireenya issaaniti. Amma gaaffiin jiru amma yoomiif bara meeqa abbaa akkaakkayyuu meeqa gidiraa fi salphina akkanaa wajjin jiraannaa dha. Waan kaleessa nurratti raawwateef imimmaan wal-fakkaataa akka har’aa kana dhangalaasaa baane.. Har’as dhangalaasaa jirra. Yoo fala itti gochuu baanne borus jabaatee itti fufa. Sareellee abbaa tuffatan jalatti dhaanu jedhan. Kana jalaa bahuuf kutannee nyaaphaa innikkaa kana ofirraa darbuu dha nufeesisa. Kana ta’uu baannaan immimmaan keenya issaaniif gammachuu malee gadda hin ta’u. Maatii Tasfaahuunii fi saba OROMOO hundaaf jajjabina nuuf haa laatu. Onnee fi anniisaa gumaa nama keenyaa ittiin baafnus nuufaa kennu.
MQ
-
Keno Wakjira:
What a great crime !!! One day the Tigrian dictators will pay for it.We don’t forget it for ever.Also the OPDO gantus will be questiond one day.This will not retard back our struggle but will make us more strong.Let God comfort the family of Tesfahuun and all Oromo people.Oromia shall be free!!!
-
Enough is enough!:
TPLF will have to learn the hard way that the oromo blood is not cheap and every single oromo blood they spliled since they invaded our country will be REVENGED, even if that means losing half of our population!! There will be a natural reaction which will be beyond anyones control and could engulf the whole of East Africa. For certain, there will be a price tag for every oromo lives they took! We simply can no longer wait until they take the lives of all of the brightest of our sons and daughters. No can do this. There will be reaction.
Oromos in oromia and the world must converge on Finfinne from all corners and expel bandits from your country!! Sure they use all the weapon they have for sometime but in the end you will PREVAIL after heavy lose of lives. It is better to have 10% oromo live in liberty than 100% in slavery whose blood is not even worth that of a dog. It is shame on successive US administrations under whose auspices these bandits are terrorizing our population.
The time to rise teach wayane and their associates is now!
-
Gadaa Hundee:
Gadaa Hundee
DHIIGNI ILMAAN OROMOO AKKA DHAGGALA’ETTI HIN HAFU !!!
QABSA’AAN NIKUFA QBSON ITTI FUUFA !!!
GARUU WAQAYYO GUDDAAN MAATI FI OROMOO MARAAF JABINA YAA NUUF LAATU.
KAN DHIIGA ILMAAN OROMOO DEBISUUF KARAA IRRAA JIRTAN WAFFALAA WAQAYYO ISIN FAANA HAATA’U.
KAN RAFAA JIRTAN DHIIGNI ILMAAN OROMOO DAMMAQINA SINIFF YAA TA’U.
KAN MORAA QABSOO OROMOO BORESSAA GARBUMMAA ILMAAN OROMOOTI DHEERESSAA JIRTAN WARRAA OROMOOTA FIXAA JIRANIIN HIRIYYAA WALII WAAN TAATANIIF YEROON DANDII KEESSAN SIRREEFADHAA.
KAN BIYYOOTA ADDA ADDAA KEESSA JIRATANII OROMOO OFFAKESSAA BUDDEENA HARCAATUU NYAACHUUN GARAA KEESSAN GUTACHUUF JECHA WARRI ERGAMTUU DINAA TAATAN DHIIGNI ILMAAN OROMOO FI SEENAN OROMOO YEROO ISAATTI DEBII KEESSAN SINIIF LAATA.
DHUMA IRRATTI OROMOON MARTIN MIRGA KEENYA FI BIYYA KEENYA DIINA HARKAA BUFACHUUF TOKKUMMAAN YAA KANU.
TASFAHUN CAMADA OROMOON YOOMUU SINDAGANU.

robotstxt: allowed

filter: keep


text:
(Qeerroo, Adaamaa, 1 Bitootessa 2012) Diddaan Qeerroo karaa hundaan kan ishii mudee mootumaan Wayyaanee fiilmii kijibaa faayila keessaa baaftee agarsiisuun maqaa ABO xureessuuf yaalii gootus, bakka iyyuutti ummati amanuu fi fudhachuu diduu isaa Qeerroon gabaase.
Akka gabaasaan Qeerroo bakka addaddaa irraa walitti qindaa’e hubachiisutti, fiilmiin ololaa mootummaan wayyaanee sodaa Qeerroof jettee qopheessite sabboontotaan fashalaa jira.
Fiilmii dharaa mootummaan wayyaanee ABO irratti qopheessitee TV bittaa umrii ishee ittiin dheereffachuuf dhaabde irraan Guraandhal 29, 2012 galgala yeroo hoteelota keessatti darbaa turetti, Qeerroon alaabaa ABO TV sanitti maruun murannoo fi ololli diinaa akka duuba isa hin deebisne ifaan muldisuun mootummaa wayyaanee fi fayyadamtoota hoteela sanaa hubachiisee jira.
Keessaayyuu, Magaala Finfinnee Hoteela Yohaannis keessatti ololli diinaa yoommuu darbaa turetti Qeerroon mana kana keessatti ibsaa hoteela keessaa dhaamsuun jeequmsi guddaa kan uume yoo ta’u, TV mana kanaatti Alaabaa ABO maruun ifaan muldhisee jira.
Dabballooti Mootummaa wayyaanee dhimmicha tasgabbeessuuf naannoo kanatti yaates mataa bubburuqanii akka deebi’an Qeerroon dabalee ibsee jira.
Diddaan Qeerroo kunis haaluma wal fakkaataan magaala Adaamaa fi Amboo keessatti warren TV kana dhaggeeffatan irra deemuun cufsisiisaa akka tures gabaasti Qeerroo ni hubachiisa.
Jagnooti Qeerroon kana malees, manneen barnootaa addaddaa kan akka mana barumsaa sadarkaa lammaffaa Kuttaayee keessatti mallattoo Bilisummaa Oromoo kan ta’e, Alaabaan ABO akka balal’u gochuun sabboontota hedduu hamilchiisaanii jiru.
Qeerroon ibsa baase keessattis, hanga bilisummaatti waanti isa dura dhaabbatu irratti tarkaanfii akka fudhataa deemus beeksisee jira. Ololli diinaa kan fiilmii dharaan jalqabes kutannoo Qeerroon akka fashalu kan ibsame yoo ta’u, akka guyyaan garbummaa gabaabbatuufis Qeerroon diddaa isaa bakkeewwan ololli kun dabarfaman maratti akka kka itti fufu jabeessee dhaammatee jira.


text:
Galaana Diimaa
Galaana Diimaan galaana qalla Garba Indiyaa keessatti argamu kan Afrikaa fi Eshiyaa jiddu jiru. Galaana Diimaan kunii kan Garba Indiyaa walitti qabate kibbaan Bab el Mandabii fi Gulfii Eden keessan yoo ta'u, kaaban immoo Peninsulaa Sina'i, Gulf of Aqaba (Gulf of Eilat fi Gulf of Suez (kan gara Kanaalii Suwiiz nama gessu) kessanni. Ecoregioniin Galaana Diimaa Global 200 dha.
Kuta Sulula Guddaa hanga ta'e kan qabatu Galaana Diimaan kuni ballina lafa walumaa galatti hanga 174,000 isquweer maayils (isquweer kiilometirii 450,000) yoo qabatu: dheriini isaa maayilisii 1,200 (1,900 km) fi ballina dagalee bakka Galaana Diimaan itti ballatutti argamu maayilisii 190 (300 km) ta'a. Galaana Diimaan dhooqa garaa keessa guddichi jiddu isaatti argamu 8,200 feet (2,500 m) yoo ta'u, avirejjiin dhooqa Galaana Diimaa immo 1,640 feet (500 m) ta'a. Haa ta'u malee bakka dhooqa diddiqa qaban ni jiru; bakkonni kunis binensotta bishaan keessa jiraatanii fi Corals baayyee of keessaa qabu. Galaanni kuni gosa lubbu qabeeyyii lafee dugdaa hin qabne(invertebrate) 1,000 fi kooraalsi(corals) laafaa fi jabbaa ta'an 200 of keessaa qaba. Galaanni kuni adunya keessaa fiixee kaaba naannoo tiropikaalitti argama.
Galaana Diimaan adunya keessaa baayyee soogiddaa'aa(soogidda qabaachuun) ta'un beekkama; kuni immo akka bishaan Galaana Diimaa itti maru irra kan ka'e dha. Kunis kan adda ta'e sababa hurka(evaporation) fi dhibba qilleensaatti. Sogiddummaan Galaana Diimaa 3.6% hanga 3.8% ta'a.
Kuta Sulula Guddaa hanga ta'e kan qabatu Galaana Diimaan kuni ballina lafa walumaa galatti hanga 174,000 isquweer maayils (isquweer kiilometirii 450,000) yoo qabatu: dheriini isaa maayilisii 1,200 (1,900 km) fi ballina dagalee bakka Galaana Diimaan itti ballatutti argamu maayilisii 190 (300 km) ta'a. Galaana Diimaan dhooqa garaa keessa guddichi jiddu isaatti argamu 8,200 feet (2,500 m) yoo ta'u, avirejjiin dhooqa Galaana Diimaa immo 1,640 feet (500 m) ta'a. Haa ta'u malee bakka dhooqa diddiqa qaban ni jiru; bakkonni kunis binensotta bishaan keessa jiraatanii fi Corals baayyee of keessaa qabu. Galaanni kuni gosa lubbu qabeeyyii lafee dugdaa hin qabne(invertebrate) 1,000 fi kooraalsi(corals) laafaa fi jabbaa ta'an 200 of keessaa qaba. Galaanni kuni adunya keessaa fiixee kaaba naannoo tiropikaalitti argama.
Galaana Diimaan adunya keessaa baayyee soogiddaa'aa(soogidda qabaachuun) ta'un beekkama; kuni immo akka bishaan Galaana Diimaa itti maru irra kan ka'e dha. Kunis kan adda ta'e sababa hurka(evaporation) fi dhibba qilleensaatti. Sogiddummaan Galaana Diimaa 3.6% hanga 3.8% ta'a.
This is an excerpt from the article Galaana Diimaa from the Wikipedia free encyclopedia. A list of authors is available at Wikipedia.


text:
Ambo
Ambo magaalaa Oromiyaa gara dhihaatti aanaa Amboo keessatti argamtu. Magaalaan Amboo naannoo Oromiyaa godina Shawaa Dhihaa kessatti argamti. Magaalaan kun Finfinneerra gara dhihaattii Kiilomeetira 125 fagaattee argaamti. Ol ka’iinsi lafaa naannoo Amboo meetira 2101 yeroo ta’u laatiitiyuudii fi loongitiyuudiin ishii 8059’N 37051’E ta'a.
Ambo waan baayyedhaan beekkamti. Kana keessa tokko hora (mineral water) Ambotti. Warshaan hora kanarraa Bishaan Amboo oomishu magaalaa Amboorraa kiilomeetira 1 fagaatee argama. Kan biraa dhagaa mana ijaarsaaf oolu dhagaan Amboos achumatti argama. Manneen naannoo sana baayyeen kan ijaarraman dhagaa Amboo kanaani.
Ambo bishaan oo’aa(hot spring) lafa keessa burqu qabdi. Bishaan oo’aan kun bashannanaafis ta’ee fayyaa ofii eeguuf tajaajila guddaa kenna. Ambo naanno ishiitii iddoowwan turistii harkisan baayye qabdi. Kana keessa Finca’aa Gudar, Fincaa’aa Hulluuqaa, Haroo Wancii, fi kkf kaasuun ni danda’ama.
Ambo keessa Yuunivarsiitii tokkoo, manneen barnootaa sadarkaa lammaffaa lamaa fi manneen barnoota sadarkaa tokkoffaa baayyetu jira. Manni Barumsaa Sadarkaa 2ffaa Amboo mannen barnoota gurguddo Oromiyaas ta’e biyyattii kessa jiran keessa tokko.
Akka lakkoofsa uummataa bara 2005tti, magaalaan Ambo uummata 49,421 qabdi. Uummanni magaalaa Amboo Oromummaa kan labsanii fi deeggartoota Adda Bilisummaa Oromoo(ABO) akka ta’an dubbatama. Kanaafis akka ragaatti kan kaafamu Mana Barumsa Sadarkaa 2ffaa Amboo keessatti baratoonni yeroo baayyee mormii mootummaarra qaban ibsaa turuu isaaniiti.
Ambo waan baayyedhaan beekkamti. Kana keessa tokko hora (mineral water) Ambotti. Warshaan hora kanarraa Bishaan Amboo oomishu magaalaa Amboorraa kiilomeetira 1 fagaatee argama. Kan biraa dhagaa mana ijaarsaaf oolu dhagaan Amboos achumatti argama. Manneen naannoo sana baayyeen kan ijaarraman dhagaa Amboo kanaani.
Ambo bishaan oo’aa(hot spring) lafa keessa burqu qabdi. Bishaan oo’aan kun bashannanaafis ta’ee fayyaa ofii eeguuf tajaajila guddaa kenna. Ambo naanno ishiitii iddoowwan turistii harkisan baayye qabdi. Kana keessa Finca’aa Gudar, Fincaa’aa Hulluuqaa, Haroo Wancii, fi kkf kaasuun ni danda’ama.
Ambo keessa Yuunivarsiitii tokkoo, manneen barnootaa sadarkaa lammaffaa lamaa fi manneen barnoota sadarkaa tokkoffaa baayyetu jira. Manni Barumsaa Sadarkaa 2ffaa Amboo mannen barnoota gurguddo Oromiyaas ta’e biyyattii kessa jiran keessa tokko.
Akka lakkoofsa uummataa bara 2005tti, magaalaan Ambo uummata 49,421 qabdi. Uummanni magaalaa Amboo Oromummaa kan labsanii fi deeggartoota Adda Bilisummaa Oromoo(ABO) akka ta’an dubbatama. Kanaafis akka ragaatti kan kaafamu Mana Barumsa Sadarkaa 2ffaa Amboo keessatti baratoonni yeroo baayyee mormii mootummaarra qaban ibsaa turuu isaaniiti.
This is an excerpt from the article Ambo from the Wikipedia free encyclopedia. A list of authors is available at Wikipedia.


text:
Nama Hedduutti Sagantaa Dargaggootii Oromoo Ganna 50essoo Alii Birraa Sirba Itti Jalqabe Ulfeessuuf Qopheessaniif MN Yaahuutti Jira
Adoolessa 2, 2013, WASHINGTON, DC (VOA Afaan Oromoo) — Eeegee maqaa sirbaa itti baasan malee silaa maqaan warri baaseef, Alii Mohaammad Muusaa, sun qofan hin hamnee eegee hujiin ulfeessanii Dr. Ali Birraa ta’e. Alii Birraa gara ganna 14-15 keessa sirba jalqabe.
Namuu afaanuma ufiitiin sirbaa maanif anilleen kiyyana hin sirbine jedhee itti seene jedhe. Adoo akkanuma, afaan, aadaa, ummata, seenaa, siyaasaa fi waan hedduu faarsuu deemuma deemee ganna 50 gahe.
Dargaggoon Oromoo, MN,Amerikaa jiranilleen “jabaa keenna ka jiruu ulfeeffannee, ka du’ee hujii isaatiin qaabannee galata galchinaaf,” jedhanii jabaa ulfeessuutti jiran.
Warra hujii tanaa keessa jiru keessaa tokkoo Dr. Sintaayyoo Badhaaneeti, Atlaantaa, Amerikaa jira.
“Ali Birraa barsiisaa, qabsaawaa, Oromoo jedhee yaamaa…gaafa afaan Oromoo tuffatamee gadi qabamee …akka mataa ufiitti tahee warra Afran –Qallo waliin dabalamee…umrii isaa guutu tattafate.”
Akka Dr. Sintaayyootti, “jabaa keenna yo inni lubbuu dhabe qofa faarsuu qofaa mitii adoo innii lubbuun jiruullee faarsuu wayya.”
Qophiin tun waan Alii haga ammaa ummataa hojjate,jabeenna isaa faarsaniif.Seenaa isaa dubbachaa, kitaabatti barreessanii, vidiyoon qopheessanii lafa kaahuu. Hujii tana akka Dr. Sintaayyootti ijoollee gannii 20 keessa jirutti qopheessuutti jiraa…“namii ummataa ufiitif jedhee dabre kabaja argachuu qabaa addunyaalleen beekuuf dandeetti.”
Qophii dargaggoon MN qopheessite tana sirbitoota Oromoo 17 caalanitti itti dhufee ummata gamamchiisa. Warrii seenaa Alii Birraa barreesse, qorate hedduulleen akkanuma dhufa.
Maqaa aritistoota Oromoo ka jiranii fi du’anillee walti qabanii kaan galateeffachaa, kaan maqaa isaanii yaamanii hujii isaatiin ulfeessuuf qophiitti jiran.Guyyaan Alii Birraatii qopheessan kun Adoolessa 4, 2013 irra oola, akka Dr. Sintaayyootti MN nama hedduutti kaan ispoortii,kaan marii fi bashannana gara garaatii walti dhufa.
Audio clip: Adobe Flash Player (version 9 or above) is required to play this audio clip. Download the latest version here. You also need to have JavaScript enabled in your browser.
– Guyyaa kabajaa Ali Birraa walin ooluf as tuqii
–VOA Afaan Oromoo


text:
Qeerroo Yuuniversiitii Saayinsii fi Teeknolooji Adamaa har’a jechuun Ebla 29/2014 barii irraa Eegalee Diddaa isaa dhoose.
Qeerroon Yuuniversiitii Saayiinsii fi Teeknoloojii Adamaa kumaatamatti lakka’aman Qophii isaa kaleessa kan fixe,har’ammo baratoota naannoo mana kitaaba fi mana nyaatatti harca’uuf yaalaan walitti qabachuun “ka’i bahii mirga abbaa biyyummaa kee falmadhu”jechuudhaan haala moora dallicha humaa ol sodaa keessa galcheen Dhadannoo armaan gadii dhaggeessifachaa jira.
1.Finfinneen,handhuura keenya kan nurraa hin cinne,irraatti duuna hin kenninu kunnee
2.Heerriifiseerri Oromoof hin hojjenne,Oromoorattis hojjechuuhinqabu.
3.Saamichi lafaa fi qabeenya Oromiyaa dhaabbachuu qaba.
4.Godina Addaa Oromiyaa Naannawa Finfinnee,Finfinneetti dabaluun heera biyyaatti cabsuudha.
5.Mootummaan feedaraalaa lafa naannolee irratti aangoo homaatu hin qabu
6.Siidaan Miniliik handhuura Oromiyaa finfinneedhaa haa buqqa’u
7.Afaan Oromoo ,Afaan feedaraalaa Biyyoolessaa haa ta’u.
8. Hayyoonni fi Barattootni Oromoo, Oromummaan ya akkamanii mana
hidhaa jiran haa gadhiifaman.
9 .Abbaan biyyummaa Oromoo,Oromiyaan haa mirkanooftu.
10.Mirgi hiree murteeffannaa nuu haa keennamu!
Dhaadhannoo kana mara dhaggeesisaa mooraa hunda edda waliin gahanii booda gara magalatti bahanii dhageessifachuuf turaan iyyuu humni Bittineessa Wayyanee humnaan, karra irratti dhorke Mooratti deebisuun himame.
Kanumatti fufuun Bulchinsi mooraa Yuuniversitichaa Humna Bittinneessa meeshaa guutuun Yuuniversiitichatti Ol naquun hirirri nagaa jajjabeen Yuuniversiitii Saayiinsii fi Teeknoloojii Adamaa gochaa jiraan kana bittineessisisuuf yaalee ture garuu sabbontotni,baratootni Oromoo laphee dhiirummaan fuuldura dhaabbatani mormaa akka jiraan ibsaniiru.
Ijoollonni maqaan isaani armaan gaditii eerraman kunneen akkuma namoota dhuunfaa tokkoo hiriira nagaa dhimma eenyummaa Oromoon yeroo ammaa kanatti bakka maratti gaafachaa jiruuf, akka walii galatti ummanni magaalaa Adaamaa fi barattootni Yuunniveersiitii saayinsii fi Teeknooloojjii Adaamaa bahuuf dhaamsa dabarsaan,Ebla 29/4/2014 sa’aa 1:00 irraa eegala jedhanii beeksisa maxxansan arganii ijoollonni kunnen illeen wamicha eenyummaa Oromummaaf sa’aa jedhameefi bakka jedhameetti argamaniiruu.
Sabboontota ilmaan sabaa eenyummaa isaanii OROMUMMAAF bakka buuten isaani dhabamee keessaa:
1. Eebbisaa Malkaa- Hojetaa fi miseensa Filmii Caayaa Piroodaakshinii magaala Adaamaa.
2.Ayyaantuu Jaalataa- sabboontuu fi Miseensa Caaya Piroodaakshinii M/Adaamaa.
3.Siddisee Jaarraa->> >> >> >> >>
4.Nuhoo Guddataa- hojetaa >> >> >> >> >> >>
5.Bilisummaa Lammii= sabboonaa fi jiraataa M/Adaamaa
6.Ifabaas Boruushee= hojetaa fi jiraataa M/ Adaamaa
7.Tulluu Baabsaa =sabboonaa fi jiraataa gara keellaa M/Adaamaa
8.Iftiyoom Ittaanaa = sabboontuu fi jiraattuu m/Adaamaa
9. Bultum…………….Barataa dha m/Adaamaa
kanneen hidhaman hedduu yemmuu tahan yeroof maqaan arganne kananqofa.akkasumas Yuuniveersittii irraa ijoolleen ukkaamfan hedduu yemmuu tahan yeroof maqaa isaani argachuu hin dandeenye.
HUB.ijoollonni kuni ganama sa’aa 2 fi 3 gidduutti waardiyyoota Wayyaanen daandii yuuniveersitii fuulduratti kan qaban yemmuu tahuu mana hidhaa kamitti akka hidhaman hanga yonaatti beekuu hin dandeenye.


text:
Ebla 28/2014 Godina Lixa Shawaa M/b Geedoo Sadarkaa 2ffaa fi qopha’inatti FDG galgala kana qabateen magaalaan Geedoo raafama guddaa keessa jirti, Bulchitootni Aanaa Calliyaa FDG akka guutuu Oromiyaatti deemaa jiru irraan sodaa keessa seenuun guyyaa har’a barattoota Oromoo M/B Geedoo sadarkaa 2ffaa fi qophaa’inaa Walitti qabuun gorsuufi akka isaan FDG hin hirmaannee barattoota burjaajessuuf yaaliin godhamee gootota Barattoota Oromoo M/B Geedootiin fashaalaa’e.
Gootonni barattootni m/b Geedoo gaaffii mirgaa gaaffachuu irraa nu dhorkuu hin dandeessaan jechuun, Gaaffiin har’a Oromiyaa guutuu irratti dargaggoonni barattootni Oromoo Yuunibarsiitii gaaffachaa jiran gaaffii keenya ni deeggarra; deebii argachuu qaba jechuun galgala kana sagalee mormii guddaa dhageesisan.


text:
Gatii dhiigaa fi lubbuu keenyaan – Haqa dhabne deeffanna!
Dhaamsaa fi dhaadannoo dhalootaa
Jiituu Lammii | Waxabajji 22, 2014
Oromoo fi Oromiyaa ilaalchisee taateewwan dhageettii Addunyaa hawatan hedduun tibbana dhagahamaniiru. Haalli kun Oromoon humna guddaa egeree Gaanfa Afrikaa harkaa qabu ta’uu addunyaa waan yaadachiise fakkaata. Gama biraatiin inaaftuu gaaddidduu saba kanaa eegdee rifattu hunda yaaddesseera. Hundumaa caalaattimmoo furtuun rakkoo Oromoo harka Oromoo qofa jiraachuu fuulleetti akeekeera. Tolus badus dhimmi Oromoo harka gamtaa ummata Oromoo keessa jira. Oromoon gamtaa waliigalaatiin sochoonaan gabrummaa bara dheeraa yeroo gabaabduu keessatti ofirraa kuffisuu akka danda’u taateen tibbanaa barannoo guddaa kaa’eera. Gatii dhiigaa fi lubbuu keenyaan haqa dhabne deeffanna. Kun murtii dhalootaa ti. Mil’uu murtii dhalootaa waliin turtii goona.
Qabsoon Oromoo dhaloota haaraa biqilche. Dhaloota qaamaa qalbiin isaa Oromummaarraa ijaarame. Gariin dhaloota qubee jedhaani – habaqaala dhiigni goototaa biqilchetu isaan kana. Kabajaa Oromiyaa fi ulfina Oromummaaf dhiigaa lubbuu ofii hin mararsiifatan. Kumootaan wareegamaa jiru, kumootaan madaa’aa jiru, hanga lafti itti hidhan dhibutti mana hidhaa guutaniiru. Gatii kabajaa Oromoo fi ulfina Oromomiyaa deebisuuf bahuu qabutu kana daran waan ta’eef, har’aa borullee itti fufa. “….dhiigaa fi lubbuu keenyaan haqa bade deeffanna!” yoo jedhan kana hundayyuu akeekkataniitu. Akkuma dhaadatan hojiinis mul’isan. Kanaaf karaa bahanirraa of duuba hin deebine. Roorroo diinaa sodaafis harka hin kennine. Gatii lubbuu isaaniitiin Oromoo dammaqsan. Dhiiga dhangalaasanii xurii olola diinaa qulleessan. Golgaa diinni Oromoo gidduutti diriirse tatarsaasanii ilmaan abbaa tokkoo walfaana bobbaasan. Kuni jabina qabsoo Oromoof ragaa mirkanaa ti.
Warraaqsa umurii ji’a tokkootiin utubaan gabrummaa raafame. Sagalee fi tokkummaan Oromoo yeroo kamuu caalaa addunyaarraatti mul’ate. Waashington DC hanga Torontootti, Melbornii hanga Landanitti, Osloo hanga Johanisburgitti… Oromoon tokkoomee waliin dhaabate. Miidiyaaleen wiirtuu dubbii addunyaa warraaqsan: BBC, CNN, News 24, Chanel 12, New Delhi Television (NDTV), The Guardian, Washington Post, Counterpunch,AFP, AllAfrica.com…. sabaa himaalee gurguddoon warraaqsa qabsoo Oromootiin warraaqan. Dhugaa Oromoo dubbachuuf dirqaman. Jaarmiyaaleen mirga dhala namaaf quuqaman: Amnesty International, Human Rights Watch, HARLA fi kanneen biroo sagalee jabaadhaan tumsa dhugaa Oromoof qaban addunyaarraatti dhageessisaa jiru. Mootummootiin jiruu addunyaa kanaa harkaa qaban US – Ameerikaa hanga Gamtaa Awurooppaatti cunqursaa saba Oromoorra gahaa jiru deddeebisanii akka dhagahan ta’eera. Warraaqsi qabsoo Oromoo fiixa dubbii addunyaarratti mul’achuutti jira. Yoomiyyuu gatii dhiiga keenyaan haqa bade deeffanna!
Ammas kuni qofti gahaa miti. Dhaadannoon dhalootaa jabaatee itti fufeera. Ilmaan Oromoo rasaasa rasaasaan qolachuuf bahan diina kuffisuun warraaqsa qabsoo Oromootti humna horaniiru. Mooyyaalee fi Hiddii Lolaatii hanga Magaala Naqamtee fi Sireetti, Mi’eessoo hanga Boosatii fi Fantaalleetti kallattii sadirraan funyaan diinaa jalatti humna waraanaa diinni ittiin dhaadatu waliin fuulleetti wal arganiiru. Rasaasni Oromoo maal akka fakkaatu diinatti agarsiisaniiru. Duula gumaa ilmaan Oromoo deebisuuf Waraanni Bilisummaa Oromoo (WBO)n geggeesseen waraannii fi basaasonni wayyaanee dhiiga ilmaan Oromoo dhangalaasaa turan jaatamiishanii – dhibba lamaa ol ta’an du’aa fi madoo ta’uu walumaa galatti humni diinaa guddaan rukutamuu fi qabeenyi hedduun irraa dhuunfatamuu odeessi mooraalee WBO keessaa bahaa jiru ni mirkaneessa.
Jajjabeen WBO Zoonii Kibbaa “Dhiigni Barattoota Oromoo fi ummata Oromoo falmii mirga abbaa biyyummaa irratti dhangala’ee fi lubbuun ba’e yeroo fi bakka fedhettuu haa ta’uu gumaan ni deebi’a!!” jechuun dhaadate magaala Mooyyaalee humna komaandoo addaatiin eegamtu rukutee kaampii waraanaa dhuunfachuu danda’uun qabsoon hidhannoo sadarkaa maalirra akka jiru mul’isa. Waraanni Bilisummaa Oromoo (WBO)n Godina Bahaa humna waraana wayyaanee farra riphee loltummaan leenji’e yeroo adda addaatti rukutuun olaantummaa qabsoo hidhannoo qabaachuu mirkaneesseera. Akkuma kana WBOn Godina Dhiyaa magaalaalee Naqamtee fi Siree dabalatee bakkoota hedduutti humna Agaazii dhiiga ilmaan Oromoo dhangalaasu rukutuun Waraanni Bilisummaa Oromoo kana booda handhuura Oromiyaa keessatti humna diinaa rukutuuf dandeettii gahaa horachaa jiraachuu agarsiise. Diina ajjeechaaf hidhatee bahe ajjeesanii ofirraa dhowwuun dirqama. Kanaaf ammoo Oromoon ga’umsa qabaachuu hojiin mul’iseera.
Qabsoo Oromoo faanni toleera. Haa ta’u malee ammallee tumsa jabaa barbaada. Tumsi gamtaa Oromoo yoomuu caalaa murteessaa dha. Sochii tibba tokko mul’atee dhaamu yoo ta’e kaa’imman biyya keessaa diina falmaa jirtu hamleetu laafa. Diinatu hirrooma. Walumaa galatti Oromoo tuffachiisa. Yeroo ammaa kana diinonni Oromoo warraaqsa dargaggoon Oromoo harkaa qaban kanatti rifachuun gola adda addaa keessaa iyyaafatanii wal barbaaduutti jiru. Yoo danda’ame qabsoo Oromoo gufachiisuu, yoo didemmoo kan ofii fakkeeffachuuf carraaqqii eegalaniiru. Qabsoon Oromoo qabsoo hadhaawaa rakkoo Oromoo hundeerraa furuuf geggeeffamaa jiru malee kan abbaan arge karaarraa itti goree akeeka ofiif oolfatu ta’uu hin qabu. Kanaaf gamtaan warraaqsa kana waliin dhaabachuun galma yaadameen gahuuf Oromoon sochii eegale jabeessee tarkaanfachiisuu danda’uu qaba.
Warra qawween nama abboomuu fedhu qawwumaan ofirraa dhoowwuutu dirqama. Gurri addunyaa kanaas isa harka duwwaa iyyaturra isa qawween falmatu dhaga’uu jaalatti. Kanaaf ammoo WBOn qophii waraanaa hundaan akka jabaatu hidhachiisuun dirqama Oromoo natti fakkaata. Gatii Dhiigaa Lubbuu keenyaan Haqa dhabne deeffanna!!
Gadaan Gadaa Milkii ti!